Wonderlike Turkse Toer
Ons Wonderlike Turkse Toer!
Met hierdie uiters bekostigbare toer
kry jy ‘n besondere veelsydige en
verrykende oorsig van hierdie land.
‘n Beduidende PLUS:
Teologiese Professor Henk Stoker* van Potchefstroom (GKSA)
tree op as geestelike toerleier van hierdie Turkye Toer.
*Hy het reeds sewe keer Christene na hierdie gebied geneem en
gee deurlopend verrykende Nuwe Testamentiese kommentaar.
Kom deel in hierdie geloofservaring!
Dag 1, Vrydag 20 September 2019
Ons Turkse Toer Groep vertrek per vliegtuig na Dubai en vlieg vandaar na Istanboel.
Dag 2, Saterdag 21 September 2019
Ons Turkse Toer Groep arriveer op die SAW Lughawe buite Istanboel. Vandaar af neem ons dan ‘n binnelandse Turkse vlug na Kappadosië.
Na die aankoms van ons Turkse Toer Groep in Kappadosië word ons ontmoet deur ‘n amptelike plaaslike Turkse gids wat ons Turkse Toer Groep verder deurgaans vergesel. Met ons Turkse Toerbus wat die hele tyd tot ons beskikking is, vertrek ons groep dan deur die gebiede van Frigië en Galasië (Hand.2:10 & 16:6) na Nevsehir die hoofstad van Kappadosië (Hand. 2:9). Hier geniet ons Turkse Toer Groep aandete en bly twee nagte oor in ‘n goeie vierster hotel.
Dag 3, Sondag 22 September 2019
Die naam, Kappadosië, is deur eeue heen in Christelike bronne gebruik. Dit word steeds as ‘n internasionale toerisme-konsep gebruik om ‘n streek met uitsonderlike natuurlike wonders aan te dui, wat veral gekarakteriseer word deur sprokies, skoorstene en ‘n unieke historiese en kulturele erfenis.
Na ontbyt vertrek ons met ons Turkse Toer bus. Prof Henk Stoker lei dan ons Sondagoggend oordenking op die bus. Terselfdertyd ry ons deur hierdie gebied wat meer as ‘n duisend jaar lank ŉ belangrike rol in die geskiedenis van die Christendom gespeel het. Dit is ook ‘n baie interessante gebied met natuurlike en mensgemaakte rotsformasies, asook pragtige panoramas met verstommende natuurprag.
Ons Turkse Toer Groep se hele dag in Kappadosië sluit verskeie historiese besienswaardighede, kerke en ‘n teologiese instituut uit die eerste eeue in. Ook besoek ons plekke by Urgup, waar die eerste Christene in grotte en gate gebly het (Heb. 11:38).
By Avanos is die dorpies beroemd vir hulle rooi klei pottebakkerswerk. Die Zvelve Opelugmuseum is vandag ‘n besondere grot-dorp met religieuse en sekulêre kamers. Die Monks Valley was die tuiste van ‘n groep monnike wat hulle eenvoudige huisies en kerke uit die klip self gekerf het. Op sommige kan mens nog steeds geverfde frescos sien.
By Goreme Nasionale Park
Ons Turkse Toer Groep bly vanaand in dieselfde hotel oor en geniet aandete daar.
Dag 4, Maandag 23 September 2019
Konya, Colossae, Pamukkale
Ons Turkse Toer Groep vertrek vandag met die antieke sy-roete weswaarts na Hiërapolis. Ons besoek die Dove Valley en Uchisar Kasteel waarvandaan mens ‘n onverbeterlike uitsig op Kappadosië het.
Een van die beroemde ikone van Kappadosië is die ondergrondse stede waar ons ook die antieke kamers gaan besigtig. Op pad na Pamukkale gaan ons by die Sultanhanie Karavanserai aan.
Ons Turkse Toer Groep slaap vanaand by Pamukkale in ‘n goeie vierster hotel en ons geniet aandete daar.
Pamukkale is ‘n wonderskone natuurlike formasie van minerale waar warm water vryelik vloei. Hier gaan ons in die heerlike warm water swem!
Dag 5, Dinsdag 24 September 2019
Hiërapolis, Laodisea, Filadelfia, Sardis
Na ontbyt begin ons Turkse Toer vandag met ons besoek aan die plekke waar die sewe gemeentes van Openbaring 2 & 3 gewoon het.
Eers besoek ons Hiërapolis/Pammukale (Kol. 4:13), en daarna Laodisea (Op. 3:14-22), Filadelfia (Alasehir – Op. 3:7-13) en Sardis (Op. 3:1-6).
Ons Turkse Toer Groep slaap twee nagte in ŉ pragtige vierster hotel in Efese by Kusadasi. Heerlike aandetes en ontbyt is weereens ingesluit.
Dag 6, Woensdag 25 September 2019
Vandag is nog ŉ hoogtepunt. Ons bring die hele dag in die Ou Stad van Efese deur (Hand. 19; Ef. 1-6; 1&2 Tim; Op. 2:1-7; Op. 21). Ons Turkse Toer Groep stap rustig deur hierdie goed bewaarde stad uit die tyd van die Nuwe Testament (Efese nr.3). Ons besoek ook die Tempel van Artemis (Efese nr. 2 = Hand. 19:23-28) en die Basilika van Johannes (Efese nr.4).
Die Basilika van Johannes
Ons Turkse Toer Groep slaap vanaand in dieselfde hotel by Kusadasi, waar ons ook weer aandete geniet.
Dag 7, Donderdag 26 September 2019
Smirna, Pergamon en Troje
Ons besoek vandag Smirna (Izmir – Op.2:8-11), Pergamon* (Bergama – Op. 2:12-17) en Troje.
*Die Pergamon altaar in die Pergamon Museum in Berlyn is afkomstig van hierdie Pergamon
Ons Turkse Toer Groep eet vanaand weer almal saam aandete. Ons slaap vannag in ‘n besondere vierster hotel in Canakkale (Hand. 16:8-10).
Dag 8, Vrydag 27 September 2019
Na ontbyt reis ons Turkse Toer Groep vandag na Konstantinopel (Istanboel).
Vanaand vaar ons op die Bosporus – die waterkanaal wat Asië en Europa skei. tydens die vaart geniet tradisionele uitvoerings en ander vermaak uit die aangrensende gebiede. Ons slaap in ‘n vierster hotel naby die markte wat ons die volgende gaan besoek.
Dag 9, Saterdag 28 September 2019
Op ons laaste dag bring ons Turkse Toer Groep die oggend deur by die beroemde Grand Bazaar in Istanboel. Ons doen ook inkopies by die bekende Spesery Mark.
Dan ry ons na die lughawe waar ons vlug om 15:45 vertrek.
Dag 10, Sondag 29 September 2019
Vroegoggend land ons op OR Tambo Lughawe.
Ons WinskoopToerprys is nou
slegs R27,990* pp wat deel!
*R1,000 pp lughawebelasting is nie hierby ingesluit nie.
Enkeltoeslag: R5,500 pp
Ons toerprys sluit al die volgende in:
* Ekonomiese klasretoervliegkaartjie van Johannesburg via Dubai na Istanboel
en die retoervlug van Istanboel via Dubai na Johannesburg.
* Ekonomiese binnelandse vlug van Istanboel na Nevsehir.
* Lughawe- en ander belasting ten bedrae van R1090.68 pp (soos gekwoteer op 11 Desember 2018)
* Gerieflike verblyf (bed en buffet-ontbyt) in dubbel- of twin-kamers met eie badkamer in gerieflike viersterhotelle.
* Sewe aandetes (plus minstens twee op die vliegtuig).
* ‘n Eie luuksebus vir die groep (met lugverkoeling en yskas) vir die hele tydperk.
* Twee ervare toerleiers, prof Henk Stoker en dr Fanie Jooste (bygestaan deur Fanie se dogter, Lientjie) vergesel die toer en neem met kundigheid en vriendelikheid die leiding. (Wees ook gerus: Daar is dus altyd ‘n ekstra persoon wat in geval van nood noodsaaklike hulp kan verleen).
* ‘n Plaaslike, gekwalifiseerde Engelssprekende gids uit Turkye wat die toerleiers deurgaans bystaan.
* Die gebruik van ons eie kwaliteit radio’tjies (oudiogidse) sodat almal die gidse ewe goed kan hoor.
* Toegangsgelde by al die besienswaardighede wat ons groep besoek
Geen bybetalings tydens ons toere nie!
LW Die Turkse Visum word aanlyn verkry. Dit is gratis vir Suid-Afrikaners.
-Bykomende lughawebelasting (wat mag bykom volgens die wisselkoers)
-Alle ander toegangsgelde van plekke wat jy individueel wil besoek of ‘n aktiwiteit waaraan jy ekstra wil deelneem (kyk hieronder). (Alle groepsbesoeke is reeds ingesluit)
-Fooitjies en uitgawes van persoonlike aard
-Fooi vir die busbestuurder (€21)
Foto’s van enkele hotelle waar ons tuisgaan:
Deur die deposito van R4,000.00 pp –
(verwysing: TURK19/Jou Voorletters en Van bv.
** NB!! Stuur jou inbetalingstrokie na:
(Maak asb seker jou e-pos bevat jou
Nadat ons jou deposito ontvang het, sal ons aan jou ‘n inskrywingsvorm stuur.
Elke toerlid moet asb die vorm invul en so spoedig moontlik na ons terugstuur.
Ons Turkse agent bied ekstra aktiwiteite aan (wat nie deel is van ons geestelike toer nie,en dus ook nie by ons toerprys ingesluit is nie.) Enkele toerlede het egter hieroor navraag gedoen. Indien toerlede wel daaraan wil deelneem, raai die agent ons aan om so gou as moontlik besprekings daarvoor te doen.
Cappadocia – Hot Air Balloon –Experience the world from a whole new angle, take a Hot air balloon ride and view the light of the dawn breaking the horizon and cast long shadows of the rock formations. 175 Euro Per Person.
Pamukkale – Hot Air Balloon – Take a tour that shows off the ‘Cotton Castle’ and the ancient settlement from a hot air balloon. 160 Euros Per Person.
Pamukkale – Paragliding – Those who want to experience Pamukkale from above and enjoy an adrenaline experience this is the perfect way to paraglide over the landscape with only the wind below you. 60 Euro Per Person.
Ephesus – Turkish Bath– Take time to relax, refresh and pamper yourself with this traditional Turkish bath. 40 Euro Per Person
1,950 keer gelees, 11 keer gelees vandag
Unieke Herfs Balkanlande Toer (Okt) 2019
Europa Toer met Keukenhof 2020
Bespreking : Wonderlike Turkse Toer